รายงานการประชุมสภาเทศบาลตำบลป่าโมก

สมัยสามัญ สมัยที่ 4 ประจำปี พ.ศ. 2563

วันจันทร์ที่ 30 พฤศจิกายน 2563 เวลา 10.00 น.

ณ ห้องประชุมสภาเทศบาลตำบลป่าโมก

.......................................

# ผู้เข้าประชุม

๑. พันเอกอำนวย ต้องประสงค์ ประธานสภาเทศบาล

๒. นายมนู สังข์ศิริ รองประธานสภาเทศบาล

๓. นายพยนต์ ชุนหจันทร์ สมาชิกสภาเทศบาล

4. นายศรีวิชัย สุขสะอาด สมาชิกสภาเทศบาล

5. นางสาวมาลัย บุญประดับ สมาชิกสภาเทศบาล

6. นางอรุณี กล่อมกูล สมาชิกสภาเทศบาล

7. นายบำรุง แย้มนิยม สมาชิกสภาเทศบาล

8. นายฉลวย กระจ่างจิตร์ สมาชิกสภาเทศบาล

9. นายสุพจน์ ฉัตร์เงิน สมาชิกสภาเทศบาล

10. นางสาวชนากานต์ แป้งนวล สมาชิกสภาเทศบาล

11. นายอารยัน จำนงค์วุฒิ สมาชิกสภาเทศบาล

12. นายเอนก เล็กนิคม สมาชิกสภาเทศบาล

๑3. นายสุพล เรืองฤทธิ์ เลขานุการสภาเทศบาล

# ผู้เข้าร่วมประชุม

๑. นายสมศักดิ์ ชื่นนิยม นายกเทศมนตรี

๒. นายกล้าณรงค์ เชื้อบุญมี รองนายกเทศมนตรี

3. นางสาวกนกวรรณ ชื่นนิยม รองนายกเทศมนตรี

4. นายยงยุทธ สุดใจ เลขานุการนายกเทศมนตรี

5. นายวรพล อยู่มั่น ผู้อำนวยการโรงเรียนชุมชนเทศบาลวัดปาโมกข์

6. นางฬิยาภร อยู่มั่น รก.ผู้อำนวยการโรงเรียนเทศบาลวัดอัมพวัน

7. นายชุรนันท์ หิรัญโญภาส รก.ผู้อำนวยการโรงเรียนเทศบาลวัดโบสถ์วรดิตถ์

8. นางสาวจีรภา สุขคำ ผู้จัดการสถานธนานุบาล

9. นายสมชัย สุนทรเมฆินทร์ ผู้อำนวยการโรงเรียนเทศบาลวัดแสนสุข

10. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

11. นายอุปถัมภ์ เข็มทอง หัวหน้างานป้องกันฯ

12. นางจีรนันท์ วุ่นวงศ์ ผู้อำนวยการกองคลัง

13. นายประสงค์ มะลิเสือ รก.ผู้อำนวยการกองช่าง

14. นางเกณิกา เสือหัน รก.หัวหน้าสำนักปลัดเทศบาล

15. นางสาวสีนวล สุ่มประเสริฐ รก.ผู้อำนวยการโรงเรียนเทศบาลวัดแจ้ง

16. นายสุเทพ กลิ้งกลม รก.ผู้อำนวยการโรงเรียนเทศบาลวัดพินิจธรรมสาร

17. นางสาวสุวรรณา วัชรอาภาไพบูลย์ ผู้อำนวยการกองการศึกษา

18. นางจิรฐา โชติธนะภัทร เจ้าพนักงานธุรการชำนาญงาน

19.นางวัชรี .../2

2

19. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

20. นายอุทัย แสสนธิ์ นิติกรชำนาญการ.

21. นางสาววรวรรณ สิงห์ไพร ผู้ช่วยนักวิเคราะห์นโยบายและแผน

ผู้ไม่เข้าร่วมประชุม นายกรรมาธิการ จิตตะมาก ที่ปรึกษานายกเทศมนตรี

ผู้เข้าร่วมรับฟังการประชุม 1. ร้อยตำรวจตรีโชติ สมงาม รองสารวัตรจราจรสถานีตำรวจภูธรป่าโมก

2. นายฉัตรชัย เย็นทรวง ปลัดอำเภอ แทนนายอำเภอป่าโมก

เริ่มประชุมเวลา 10.00 น.

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมกครบองค์ประชุมแล้ว ขอกราบเรียนเชิญท่านประธานสภาเทศบาลจุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

พันเอกอำนวย ต้องประสงค์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 ท่าน ผมขอเปิดประชุมสภาเทศบาลตำบลป่าโมก สมัยสามัญ สมัยที่ 4 ประจำปี 2563 ผมขอเชิญท่านปลัดเทศบาลในฐานะเลขานุการสภาเทศบาลตำบลป่าโมกอ่านประกาศของสภาเทศบาล เรื่อง กำหนดวันเริ่มประชุมสภาเทศบาล

นายสุพล เรืองฤทธิ์ ปลัดเทศบาล/เลขานุการสภาเทศบาล

ประกาศสภาเทศบาลตำบลป่าโมก

เรื่อง กำหนดวันเริ่มประชุมสภาเทศบาล สมัยสามัญ สมัยที่ 4 ประจำปี 2563

...................................

อาศัยอำนาจตามความในหมวด 2 ข้อ 21 แห่งระเบียบกระทรวงมหาดไทย ว่าด้วย ข้อบังคับ การประชุมสภาท้องถิ่น พ.ศ.2547 และโดยมติของสภาเทศบาลในการประชุมสภาเทศบาล สมัยสามัญ สมัยแรก ประจำปี 2563 เมื่อวันที่ 24 กุมภาพันธ์ 2563

จึงประกาศกำหนดวันเริ่มประชุมสภาเทศบาล สมัยสามัญ สมัยที่ 4 ประจำปี 2563 ในเดือน พฤศจิกายน 2563 ตั้งแต่วันที่ 1 พฤศจิกายน 2563 เป็นต้นไป

ประกาศ ณ วันที่ 1 เดือน ตุลาคม พ.ศ. 2563

พันเอก อำนวย ต้องประสงค์

(อำนวย ต้องประสงค์)

ประธานสภาเทศบาลตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

**ระเบียบวาระที่ 1 เรื่อง ที่ประธานจะแจ้งให้ที่ประชุมทราบ**

พันเอกอำนวย ต้องประสงค์ ประธานสภาเทศบาล ผมมีเรื่องที่จะแจ้งให้ที่ประชุมทราบ คือ

เรื่องแรก ผมขอขอบพระคุณท่านร้อยตำรวจตรีโชติ สมงาม รองสารวัตรจราจรสถานีตำรวจภูธรป่าโมก และท่านนายฉัตรชัย เย็นทรวง ปลัดอำเภอ แทนนายอำเภอป่าโมก ที่ได้ให้เกียรติมาร่วมรับฟังการประชุมสภาเทศบาลของเรา

เรื่องที่สอง เรื่องการรับโอนพนักงานเทศบาล ด้วยเทศบาลของเราได้รับโอน นายประสงค์ มะลิเสือ ผู้อำนวยการกองช่าง เทศบาลตำบลไผ่กองดิน อำเภอบางปลาม้า จังหวัดสุพรรณบุรี มาดำรงตำแหน่งหัวหน้าฝ่ายการโยธา กองช่าง เมื่อวันที่ 2 ตุลาคม 2563 แล้ว ตามคำสั่งเทศบาลตำบลป่าโมก ที่ 161/2563

ลงวันที่ 9 .../3

3

ลงวันที่ 9 กันยายน 2563 ผมและสมาชิกสภาเทศบาลตำบลป่าโมกทุกท่าน ขอแสดงความยินดี และขอต้อนรับท่านที่ได้เข้าดำรงตำแหน่งที่ว่าง หวังว่าท่านจะปฏิบัติหน้าที่ด้วยความวิริยะ อุตสาหะ ด้วยความซื่อสัตย์ สุจริต เพื่อให้เทศบาลของเราได้พัฒนาก้าวหน้ายิ่ง ๆ ขึ้นไปนะครับ

**ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาล สมัยสามัญ สมัยที่ 3 ครั้งที่ 2 ประจำปี 2563 เมื่อวันที่ 10 สิงหาคม 2563**

พันเอกอำนวย ต้องประสงค์ ประธานสภาเทศบาล รายงานการประชุมสภาเทศบาลตำบลป่าโมก สมัยสามัญ สมัยที่ 3 ครั้งที่ 2 ประจำปี 2563 เมื่อวันที่ 10 สิงหาคม 2563 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

สมาชิกท่านใดรับรองรายงานการประชุมสภาเทศบาลตำบลป่าโมก สมัยสามัญ สมัยที่ 3 ครั้งที่ 2 ประจำปี 2563 เมื่อวันที่ 10 สิงหาคม 2563 ขอความกรุณายกมือครับ สมาชิกรับรอง 11 ท่าน

สมาชิกไม่รับรองไม่มีนะครับ

**ที่ประชุม มีมติรับรองรายงานการประชุมสภาเทศบาลตำบลป่าโมก สมัยสามัญ สมัยที่ 3**

**ครั้งที่ 2 ประจำปี 2563 เมื่อวันที่ 10 สิงหาคม 2563**

**ระเบียบวาระที่ 3 เรื่อง การรายงานผลการปฏิบัติงานในรอบปีงบประมาณ พ.ศ. 2563**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิก ผู้ทรงเกียรติ เรื่อง การรายงานผลการปฏิบัติงานในรอบปีงบประมาณ พ.ศ. 2563

อาศัยความตามพระราชบัญญัติเทศบาล พ.ศ.๒๔๙๖ แก้ไขเพิ่มเติมถึง (ฉบับที่ ๑๓)

พ.ศ.๒๕๕๒ มาตรา ๔๘ ทศ  วรรค ๕ บัญญัติให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี เพื่อให้ประชาชนได้มีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น นั้น

เทศบาลตำบลป่าโมก ได้ดำเนินการจัดทำรายงานผลการปฏิบัติงานของเทศบาลตำบลป่าโมก ในรอบปีงบประมาณ พ.ศ.๒๕63 เสร็จเรียบร้อยแล้ว จึงขอส่งเอกสารดังกล่าวให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล เรื่องนี้เป็นเรื่องที่ฝ่ายบริหารได้ปฏิบัติตามพระราชบัญญัติเทศบาลฯ เป็นผลการปฏิบัติงานของฝ่ายบริหารในรอบปีงบประมาณที่ผ่านมา เพื่อแจ้งให้ที่ประชุมรับทราบเท่านั้น มีสมาชิกท่านใดจะซักถามหรืออภิปรายหรือไม่ครับ เชิญครับ

นายสุพล เรืองฤทธิ์.../๔

๔

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาลและท่านสมาชิก ผมขออนุญาตท่านสมาชิกฯ ครับ เรื่อง รายงานผลการปฏิบัติงานในเล่มสีชมพูท่านสามารถนำไปตรวจสอบดูได้ ซึ่งโครงการต่างๆ ที่บรรจุไว้ในปีงบประมาณ ๒๕๖๓ ท่านนายกฯ ได้ดำเนินการสำเร็จลุล่วงไปเกือบทุกโครงการ มีบางโครงการที่เราได้กันเงินไว้ เราได้ดำเนินงานแล้ว ดังนี้

๑. โครงการทางเข้าโรงเรียนวัดอัมพวันไปโรงงานแสงฟ้า ตอนนี้เทคอนกรีตเกือบจะเสร็จแล้ว

๒. โครงการถนนที่หัวกระบือได้ดำเนินการเซ็นสัญญาแล้วและจะกำลังเข้าดำเนินการ

๓. โครงการถนนคลองข่อย-วัดเกตุ ตอนนี้ได้ผู้รับจ้างแล้ว

๔. โครงการถนนเส้นหน้าโรงพยาบาลป่าโมกกำลังจะได้คู่สัญญาเร็ว ๆ นี้

๕.โรงเรียนเทศบาลวัดแสนสุขตอนนี้เปลี่ยนแบบนิดหนึ่ง แต่จะทำให้เสร็จภายในเดือนธันวาคมนี้

ก็ขอรายงานให้สภาเทศบาลได้รับทราบครับ

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะอภิปรายหรือซักถามอีกหรือไม่ครับ (ไม่มี) ถ้าไม่มีผมขอผ่านไประเบียบวาระต่อไปนะครับ

**ที่ประชุม รับทราบ**

**(รายละเอียดสิ่งที่ส่งมาด้วย รายงานผลการปฏิบัติงานในรอบปีงบประมาณ พ.ศ.256๓**

**แนบท้าย)**

๓๗

**ระเบียบวาระที่ 4 เรื่อง ญัตติ**

**4.1 เรื่อง ขออนุมัติแก้ไขเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ.2564 (กิจการประปา)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอครับ

นายสมศักดิ์ ชื่นนิยม นายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ผมขออนุญาตมอบให้นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ดิฉันขอแถลงญัตติ เรื่อง ขออนุมัติแก้ไขเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ. ๒๕๖๔ เนื่องจากแผนงานการพาณิชย์ งานการประปา หมวดค่าวัสดุ ประเภท ยานพาหนะและขนส่ง ซึ่งได้ตั้งผิดหมวดผิดประเภท ทำให้ไม่สามารถเบิกจ่ายตามงบประมาณได้

ดังนั้น เพื่อให้การปฏิบัติงานเป็นไปด้วยความถูกต้องตามระเบียบและสามารถเบิกจ่ายเงินงบประมาณได้ เห็นควรแก้ไขเปลี่ยนแปลงคำชี้แจงงบประมาณจากหมวด **ครุภัณฑ์ ประเภท ครุภัณฑ์ยานพาหนะและขนส่ง เป็นเงิน ๒๕,ooo** บาท (เพื่อจ่ายเป็นค่าจัดซื้อสิ่งของต่างๆ เช่น แบตเตอรี่ ยางนอก ยางในและรายจ่ายอื่นที่เข้าลักษณะรายจ่ายนี้ ตั้งจ่ายจากรายได้ ปรากฏในแผนงานกาพาณิชย์ ) แก้ไขเป็น **หมวด ค่าวัสดุ ประเภท วัสดุยานพาหนะและขนส่ง เป็นเงิน ๒๕,ooo บาท (** เพื่อจ่ายเป็นค่าจัดซื้อสิ่งของต่างๆ เช่น แบตเตอรี่ ยางนอก ยางในและรายจ่ายอื่นที่เข้าลักษณะรายจ่ายนี้ ตั้งจ่ายจากรายได้ ปรากฏในแผนงานการพาณิชย์ ) ตามงบประมาณ พ.ศ. ๒๕๖๔ ดังนี้

ข้อความเดิม “ **หมวด ครุภัณฑ์** **ประเภท** **ครุภัณฑ์ยานพาหนะและขนส่ง** เป็นเงิน ๒๕,ooo บาท เพื่อจ่ายเป็นค่าจัดซื้อสิ่งของต่างๆ เช่น แบตเตอรี่ ยางนอก ยางในและรายจ่ายอื่นที่เข้าลักษณะรายจ่ายนี้ ตั้งจ่ายจากรายได้ ปรากฏในแผนงานการพาณิชย์ ”

ข้อความใหม่  **“หมวด ค่าวัสดุ ประเภท ยานพาหนะและขนส่ง**  เป็นเงิน ๒๕,ooo บาท เพื่อจ่ายเป็นค่าจัดซื้อสิ่งของต่างๆ เช่น แบตเตอรี่ ยางนอก ยางในและรายจ่ายอื่นที่เข้าลักษณะรายจ่ายนี้ ตั้งจ่ายจากรายได้ ปรากฏในแผนงานการพาณิชย์”

ฉะนั้น เพื่อให้เป็นไปตามระเบียบกระทรวงมหาดไทย ว่าด้วย วิธีการงบประมาณขององค์กรปกครองส่วนท้องถิ่น พ.ศ. ๒๕๖๑ หมวด ๔ การโอนและแก้ไขเปลี่ยนแปลงงบประมาณ “ ข้อ ๒๙ การแก้ไขเปลี่ยนแปลงคำชี้แจง งบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้เข้าลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น ”

จึงเรียนมาเพื่อโปรดพิจารณาต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ (ไม่มี) ถ้าไม่มีผมจะขอมติจากที่ประชุมนะครับ

สมาชิกท่านใดอนุมัติให้แก้ไขเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ.2564 ของกิจการประปา กรุณาออกเสียงยกมือ (อนุมัติ ๑๑ เสียง)

สมาชิกไม่อนุมัติ...๓๘

๓๘

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้แก้ไขเปลี่ยนแปลงคำชี้แจงประกอบงบประมาณรายจ่ายประจำปี งบประมาณ พ.ศ.2564 ของกิจการประปา**

**4.2 เรื่อง ขออนุมัติใช้เงินสะสมเทศบาล เพื่อจัดทำโครงการก่อสร้างถนนผิวทางคอนกรีตเสริมเหล็กทางสาธารณะเชื่อมต่อระหว่างถนนป่าโมกราษฎร์บำรุง 2/5 บริเวณใกล้บ้านนางสุนันท์ หาชนะ หมู่ 3 ตำบลป่าโมก อำเภอป่าโมก (กองช่าง)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอครับ

นายสมศักดิ์ ชื่นนิยม นายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ผมขออนุญาตมอบให้นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ดิฉันขอแถลงญัตติ เรื่อง ขออนุมัติใช้เงินสะสมเทศบาล เพื่อจัดทำโครงการก่อสร้างถนนผิวทางคอนกรีตเสริมเหล็กทางสาธารณะเชื่อมต่อระหว่างถนนป่าโมกราษฎร์บำรุง 2/5 บริเวณใกล้บ้านนางสุนันท์ หาชนะ หมู่ 3 ตำบลป่าโมก อำเภอป่าโมก เนื่องจากสภาพเดิมเป็นถนนลูกรัง และชำรุดเสียหาย จึงมีความจำเป็นต้องปรับปรุงผิวทางให้ดีขึ้น เป็นการอำนวยความสะดวกให้แก่ประชาชน ผู้ใช้เส้นทางในชุมชนนั้น ให้ได้รับความสะดวกปลอดภัยในการ สัญจรไป-มา โดยมีรายละเอียดดังนี้

โครงการก่อสร้างถนนผิวทางคอนกรีตเสริมเหล็ก ทางสาธารณะเชื่อมต่อระหว่างถนนป่าโมกราษฎร์บำรุง 2/5 บริเวณใกล้บ้านนางสุนันท์ หาชนะ หมู่ 3 ตำบลป่าโมก อำเภอป่าโมก

* ขนาดผิวจราจรกว้าง 3.50 เมตร ยาว 83.00 เมตร หนา 0.15 เมตร หรือมีพื้นที่ ผิวทางคอนกรีตเสริมเหล็ก ไม่น้อยกว่า 290.00 ตารางเมตร พร้อมลงหินคลุกไหล่ทาง กว้างประมาณ 0.30 เมตร หรือตามสภาพพื้นที่

แบบเลขที่ ช 1/2564 งบประมาณ 191,400 บาท (หนึ่งแสนเก้าหมื่นหนึ่งพันสี่ร้อยบาทถ้วน)

รายละเอียดตามแบบแปลนที่เสนอมาพร้อมนี้

โดยยอดเงินสะสมของเทศบาลตำบลป่าโมก ซึ่งสามารถนำไปใช้จ่ายได้ ตามรายงาน งบแสดงฐานะการเงิน ณ วันที่ 31 ตุลาคม 2563 ของกองคลังที่แนบ

ฉะนั้น เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น ( ฉบับที่ ๒ ) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
2. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
3. เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

ทั้งนี้ ให้องค์กร.../๓๙

๓๙

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำ และกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

จึงเรียนมาเพื่อโปรดพิจารณาต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ (ไม่มี) ถ้าไม่มีผมจะขอมติจากที่ประชุมนะครับ

สมาชิกท่านใดอนุมัติให้ใช้เงินสะสมเทศบาล เพื่อจัดทำโครงการก่อสร้างถนนคอนกรีตเสริมเหล็ก บริเวณซอยบ้านนางสุนันท์ หาชนะ หมู่ 3 ตำบลป่าโมก อำเภอป่าโมก ของหน่วยงานกองช่าง กรุณาออกเสียงยกมือ (อนุมัติ ๑๑ เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้ใช้เงินสะสมเทศบาล เพื่อจัดทำโครงการก่อสร้างถนนผิวทางคอนกรีตเสริมเหล็กทางสาธารณะเชื่อมต่อระหว่างถนนป่าโมกราษฎร์บำรุง 2/5 บริเวณใกล้บ้านนางสุนันท์ หาชนะ หมู่ 3 ตำบลป่าโมก อำเภอป่าโมก** **ของหน่วยงานกองช่าง**

**ระเบียบวาระที่ 5 เรื่อง อื่น ๆ**

**5.1 เรื่อง รายงานการติดตามและประเมินผลแผนพัฒนาท้องถิ่น พ.ศ.2561 – 2565 (ตั้งแต่ 1 ตุลาคม 2562 – 30 กันยายน 2563) (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง รายงานการติดตามและประเมินผลแผนพัฒนาท้องถิ่น พ.ศ. 2561 - 2565 (1 ตุลาคม 2562 – 30 กันยายน 2563) ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561 ข้อ 30 (5) ผู้บริหารเสนอผลการติดตามและประเมินผลแผนพัฒนาต่อสภาท้องถิ่น นั้น

เทศบาลตำบลป่าโมก โดยคณะกรรมการติดตามและประเมินผลแผนพัฒนาเทศบาลตำบลป่าโมก ได้ดำเนินการติดตามและประเมินผลแผนพัฒนาท้องถิ่น พ.ศ.2561 – 2565 (ตั้งแต่ 1 ตุลาคม 2562 – 30 กันยายน 2563) เรียบร้อยแล้ว จึงขอส่งเอกสารดังกล่าวให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย.../๔๐

๔๐

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาลและท่านสมาชิกผู้ทรงเกียรติ ขอให้ดูเล่มเหลือง เปิดหน้าที่ ๒๒ จากการประเมินและติดตามผลของคณะกรรมการ ตั้งแต่ 1 ตุลาคม 2562 – 30 กันยายน 2563 จะมีบางแผนงานโครงการซึ่งไม่สามารถดำเนินการตามเทศบัญญัติ เนื่องจากติดปัญหาเรื่องโควิด เงินส่วนนี้ก็ตกเป็นเงินสะสม แต่เราเอาไปใช้ในเรื่องของโครงการก่อสร้างเกือบหมด ก็ให้ทางท่านสมาชิกได้ตรวจดู ส่วนในปี ๖๔ เราก็จะเร่งดำเนินการให้เป็นไปตามแผนพัฒนาของปี ๖๔ ต่อไป

พันเอกอำนวย ต้องประสงค์ ประธานสภาเทศบาล ขอบคุณครับ ประมาณ ๑๔ โครงการที่ไม่สามารถ ดำเนินการได้ มีสมาชิกท่านใดจะซักถามหรืออภิปรายอีกหรือไม่ครับ (ไม่มี)

**ที่ประชุม รับทราบ**

**5.2 เรื่อง รายงานผลการจัดบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐาน**

**การจัดบริการสาธารณะของเทศบาล (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง รายงานผลการจัดบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะของเทศบาล ตามที่คณะกรรมการกระจายอำนาจให้องค์กรปกครองส่วนท้องถิ่น (ก.ก.ถ.) มีมติเห็นชอบกรอบแนวทางการประเมินมาตรฐานการจัดบริการสาธารณะขององค์กรปกครองส่วนท้องถิ่น (อปท.) ระยะ 3 ปี (พ.ศ.2561 - พ.ศ.2563) และให้สำนักงานคณะกรรมการกระจายอำนาจให้แก่องค์กรปกครองส่วนท้องถิ่น (สำนักงาน ก.ก.ถ.) นำเกณฑ์ชี้วัดฯ ไปใช้ในการประเมินมาตรฐานการจัดบริการสาธารณะของ อปท.ฯลฯ โดยให้เทศบาลดำเนินการตามขั้นตอนและวิธีการประเมินตนเองพร้อมทั้งนำผลการประเมินตนเองรายงานที่ประชุมสภาเทศบาลทราบ นั้น

บัดนี้ เทศบาลตำบลป่าโมก ได้ดำเนินการสำรวจและกรอกข้อมูลการจัดบริการสาธารณะ ตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะของเทศบาลตำบลป่าโมกผ่านระบบออนไลน์ทางระบบออนไลน์ที่ [www.odloc.go.th](http://www.odloc.go.th) ตามวิธีที่กำหนดแล้ว จึงขอนำข้อมูลที่ได้รับจากการประเมินตนเองรายงานให้ที่ประชุมสภาเทศบาลทราบ รายละเอียดปรากฏตามสิ่งที่ส่งมาพร้อมหนังสือนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ ขออนุญาตเรียนถาม กล้องวงจรปิดของเราที่ติดตั้งไว้ ยังสามารถใช้ได้ทุกตัวไหมครับ

นายสุพล.../๔๑

๔๑

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาลและท่านสมาชิกผู้ทรงเกียรติ ในส่วนของการติดตั้งกล้องวงจรปิด ผมได้ศึกษาจากหลายๆ ที่ โดยเฉพาะเทศบาลเมืองอ่างทอง เขาจะใช้วิธีจ้างบริษัท ทีโอที มาติดตั้งให้ เหมือนเราตั้งงบประมาณอุดหนุนให้เขาดูแลให้พร้อมระบบเสียงตามสาย เขาจะใช้คลื่นความถี่ของเขาคอยกำกับดูแลให้ ถ้าเสียเขาก็ซ่อมให้เรา ก็เป็นการประหยัดงบประมาณด้วย ของเราซ่อมครั้งหนึ่งก็ใช้งบประมาณมากอยู่ และยังมีเทศบาลตำบลรำมะสัก เขาทำระบบแล้วดีเลย เขาดูแลให้ เราไม่ต้องมาเสียค่าใช้จ่ายซ่อมบ่อยๆ ถ้าท่านสมาชิกเห็นชอบก็จะนำ เสนอผู้บริหาร เราสามารถจ้างบริษัท ทีโอที เข้ามาติดตั้งและระบบเสียงตามสายสามารถส่งได้ทั่วทั้งเขตเทศบาลของเรา ระบบนี้น่าใช้มาก เป็นการประหยัดงบประมาณและยังเป็นการอำนวยความสะดวกให้หน่วยงานต่าง ๆ โดยเฉพาะตำรวจสามารถเข้ามาดูได้ครับ

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะซักถามหรืออภิปรายอีกหรือไม่ครับ (ไม่มี)

**ที่ประชุม รับทราบ**

**5.3 เรื่อง รายงานแผนดำเนินงานประจำปีงบประมาณ พ.ศ.2564 (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง รายงานแผนดำเนินงานประจำปีงบประมาณ พ.ศ. 2564 ด้วยเทศบาลตำบลป่าโมก ได้ดำเนินการจัดทำแผนดำเนินงานประจำปีงบประมาณ พ.ศ.2564 เพื่อให้การดำเนินการเป็นไปตามขั้นตอนของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง(ฉบับที่ 3) พ.ศ.2561 หมวด 5 การนำแผนพัฒนาไปปฏิบัติ ข้อ 26 การจัดทำแผนดำเนินงานให้ดำเนินการตามระเบียบฯ และข้อ 27 แผนการดำเนิน งานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี นั้น

เทศบาลตำบลป่าโมกจึงนำแผนดำเนินงานประจำปีงบประมาณ พ.ศ.2564 ดังกล่าวแจ้งให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาลและท่านสมาชิกผู้ทรงเกียรติ สืบเนื่องจากที่สมาชิกสภาเทศบาลได้พิจารณาอนุมัติร่างเทศญัตติงบประมาณไปเรียบร้อยแล้ว ต่อไปจะเป็นส่วนของหน่วยงานต่าง ๆ จะทำแผนงานการจัดซื้อจัดจ้าง การจัดทำโครงการ

จะทำเมื่อไหร่.../๔๒

๔๒

จะทำเมื่อไหร่ เพื่อที่จะให้ท่านสมาชิกจะได้ติดตาม โดยเฉพาะประชาชนได้รับทราบด้วย เพราะจะมีการประกาศให้ประชาชนทราบว่า เทศบาลจะมีงานอะไร ซื้ออะไร โดยให้มีความโปร่งใส เร็ว ๆ นี้ก็จะมีงานปีใหม่ หลังจากนั้นก็จะเป็นงานวันเด็ก งานวันสงกรานต์ งานแห่เทียนพรรษา ก็เป็นรอบงานที่เราทำกันอยู่แล้ว และอีกส่วนหนึ่งก็จะให้ท่านสมาชิกได้ติดตามด้วย

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะซักถามหรืออภิปรายอีกหรือไม่ครับ (ไม่มี)

**ที่ประชุม รับทราบ**

**5.4 เรื่อง ตอบข้อซักถามของสมาชิกในการประชุมครั้งที่แล้ว**

พันเอกอำนวย ต้องประสงค์ ประธานสภาเทศบาล ในการประชุมสภาเทศบาล สมัยสามัญ สมัยที่ 3 ครั้งที่ 2 เมื่อวันที่ 10 สิงหาคม 2563 ท่านฉลวย กระจ่างจิตร์ สมาชิกสภาเทศบาล ได้เสนอแนะในการพัฒนาเทศบาล 2 เรื่อง คือ

เรื่องแรก ขอให้มีรถดูดสิ่งปฏิกูลหรือรถดูดส้วม เพื่อไว้บริการประชาชนในเขตเทศบาล

เรื่องที่สอง ขอให้ขยายเส้นทางเข้าวัดเกตุ เพื่อให้การสัญจรของรถวิ่งสวนทางกันได้สะดวก

ขออนุญาตทางฝ่ายบริหารจะชี้แจงหรือไม่ เชิญครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ ท่านสมาชิก ผู้ทรงเกียรติ เป็นความปรารถนาดีของท่านสมาชิกผู้ทรงเกียรติที่จะให้เทศบาลจัดหารถดูดสิ่งปฏิกูล เรื่องการใช้รถดูดสิ่งปฏิกูล มีเทศบาลหลายแห่งที่ได้ริเริ่มและยกเลิกโครงการไป เพราะว่าต้องใช้ทรัพยากรอื่นนอกจากรถดูดสิ่งปฏิกูลแล้วยังต้องเตรียมพื้นที่ ซึ่งต้องสูงกว่าระดับน้ำท่วมถึง มีสาธารณูปโภคพร้อม มีลานตากสิ่งปฏิกูล เวลาตากนั้นจะต้องแบ่งเป็นล๊อคๆ เมื่อรถดูดสิ่งปฏิกูลแล้ว นำน้ำไปเทแล้ว น้ำจะไหลลงท่อและลงบ่อ ผลจากการเก็บกากสิ่งปฏิกูล จะต้องมีโรงเก็บ มีโรงฆ่าเชื้อโรค สิ่งเหล่านี้เราจะต้องเตรียมพร้อมไว้หากเรามีรถดูดสิ่งปฏิกูล เพราะเรามีเทศบัญญัติการกำจัดสิ่งปฏิกูลและมูลฝอย พ.ศ. 2559 เราต้องปฏิบัติ ตามเทศบัญญัตินั้นด้วย โดยเฉพาะในพื้นที่ของเราจะกระทำได้ค่อนข้างยาก ผมมีข้อแนะนำที่จะไม่ให้ส้วมเต็มเร็ว เราจะใช้น้ำสะอาดอย่างเดียวไม่ควรใช้สารเคมี เพราะสารเคมีจะไปทำลายจุลินทรีย์ที่จะไปย่อยสลายสิ่งปฏิกูล กรณีรถดูดสิ่งปฏิกูลของภาคเอกชนจะเข้ามากระทำการในเขตเทศบาลเราจะต้องได้รับอนุญาตจากเทศบาลฯ ตามเทศบัญญัติดังกล่าว โดยเสียค่าธรรมเนียมใบอนุญาตปีละห้าพันบาทครับ

**ที่ประชุม รับทราบ**

**5.5** **เรื่อง ข้อเสนอแนะของสมาชิกสภาเทศบาล**

พันเอกอำนวย ต้องประสงค์ ประธานสภาเทศบาล สมาชิกท่านใดมีข้อเสนอแนะฝ่ายบริหาร ขอเชิญครับ

นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาที่เคารพ และสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาลตำบลป่าโมก เขต ๑ ขอนำเสนอปัญหาเล็ก ๆ น้อย ๆ สำหรับการถ่ายเอกสารภาพโครงการต่างๆ ที่นำเสนอสภาเทศบาลมาควรจะปรับปรุงให้ภาพออกมาชัดเจนมากกว่านี้ ภาพที่เห็นมันมืดไปหมดดูไม่ออก สมควรแก้ไข และถือโอกาสนี้อำลาสภาอันทรงเกียรติ ซึ่งการประชุมในวันนี้อาจจะเป็นการประชุมสภาครั้งสุดท้าย ผมขอกราบขอบพระคุณท่านประธานสภาเทศบาล ผู้บริหารเทศบาล สมาชิกสภาเทศบาลทุกท่าน ผู้อำนวยการกองต่าง ๆ ผู้อำนวยการสถานศึกษาทุกโรงเรียน เจ้าหน้าที่ และเพื่อน ๆ ที่ได้ทำงานร่วมกันมา หากผมผิดพลาด ล่วงเกินหรือด้วยประการใดๆ ก็ตามในการทำงาน ผมต้องกราบขออภัยทุกท่านมา ณ โอกาสนี้ ถือเป็นการอำลาครับผม

**ที่ประชุม รับทราบ**

พันเอกอำนวย.../๔๓

43

พันเอกอำนวย ต้องประสงค์ ประธานสภาเทศบาล ขออนุญาตท่านนายกฯ ครับ ผมมีเรื่องเสนอแนะให้ท่านได้พิจารณา คือ ตั้งแต่ผมได้เข้ามาปฏิบัติหน้าที่สมาชิกสภาเทศบาล ปี 2547 ผมสังเกต เห็นห้องประชุมที่ใช้ในปัจจุบันนี้มีอุปกรณ์หรือวัสดุสิ่งของอื่นมาเก็บรวมไว้ส่วนหนึ่งอยู่มาจนถึงบัดนี้ ทำให้ห้อง ประชุมคับแคบ ดูไม่งามตา เห็นควรย้ายสิ่งของเหล่านี้ออกไป จะทำให้ห้องประชุมนี้ดูกว้างขึ้น แล้วปรับปรุง ห้องสำหรับเจ้าหน้าที่บันทึกเสียงในปัจจุบันกับห้องสำหรับเจ้าหน้าที่อ่านข่าวประชาสัมพันธ์ใหม่ให้ด้วย โดยเห็นควรปรับปรุงขยายบริเวณชั้นล่างด้านหลังห้องสำนักปลัดเทศบาลกับห้องน้ำให้เป็นห้องทำงานเพื่อเก็บอุปกรณ์ดังกล่าว เพราะมีพื้นที่ว่างพอที่จะขยายออกไปได้ ขอให้เจ้าหน้าที่ที่เกี่ยวข้องรับไปพิจารณาให้เสร็จในเดือนมกราคม 2564 ด้วย เพราะต่อไปห้องประชุมนี้จะใช้เป็นสถานที่สมัครรับเลือกตั้งสมาชิกสภาเทศบาลและผู้บริหารของเทศบาล กับได้ทราบว่าจะมีการประชุมสันนิบาตเทศบาลจังหวัดอ่างทอง โดยเทศบาลของเราจะเป็นเจ้าภาพในวันพฤหัสบดีที่ 17 ธันวาคม นี้ด้วย

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาลและท่านสมาชิก เทศบาลของเราได้เวียนมาได้เป็นเจ้าภาพประชุมสันนิบาตเทศบาลจังหวัดอ่างทอง น่าจะเป็นครั้งสุดท้ายของสมาชิกและท่านนายกฯ ก็จะมาปิดประชุมที่เทศบาลของเราก็เรียนเชิญท่านสมาชิกทุกท่านมาร่วมต้อนรับผู้บริหารเทศบาลต่างๆ และวันที่ ๑๗ เราจะมีอีกงานที่จะนำผู้สูงอายุไปดูโรงเรียนผู้สูงอายุ ที่สิงห์บุรี ชัยนาทและอุทัยธานี ประมาณ ๒๐๐ ท่าน ก็เชิญท่านสมาชิกด้วยโดยช่วงเช้าจะมีพิธีเปิดที่อาคารอนุสาวรีย์ก่อนและค่อยมาต้อนรับคณะสมาชิกสันนิบาตเทศบาลต่าง ๆ

**ที่ประชุม รับทราบและรับไปดำเนินการ**

พันเอกอำนวย ต้องประสงค์ ประธานสภาเทศบาล การประชุมสภาเทศบาลครั้งนี้คงจะเป็นการประชุมครั้งสุดท้ายของสมาชิกสภาเทศบาลชุดนี้ ก่อนที่ผมจะกล่าวปิดการประชุม ผมขอขอบคุณท่านสมาชิกสภาเทศบาล ฝ่ายบริหาร และผู้เข้าร่วมประชุมทุกท่านที่ให้ความร่วมมือมาประชุมสภาเทศบาลทุกครั้งที่ผ่านมาด้วยความเรียบร้อย ไม่มีปัญหาอุปสรรคใดๆ และสุดท้ายผมขออภัยหากผมกล่าวคำพูดอะไรออกไปทำให้ทุกท่านไม่สบายใจนะครับ ท่านสมาชิกจะมีอะไรเพิ่มเติมอีกหรือไม่ครับ ขอเชิญครับ (ไม่มี) เมื่อไม่มีอะไรเพิ่มเติม การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอปิดการประชุมสภาเทศบาล สมัยสามัญ สมัยที่ 4 ประจำปี 2563 แต่เพียงเท่านี้ ขอบคุณครับ

เลิกประชุมเวลา ๑2.30 น.

(ลงชื่อ) ผู้จดรายงานการประชุม

(นางจิรฐา โชติธนะภัทร)

เจ้าพนักงานธุรการชำนาญงาน

(ลงชื่อ) ผู้ตรวจรายงานการประชุม

(นางเกณิกา เสือหัน)

รก.หัวหน้าสำนักปลัดเทศบาล

### (ลงชื่อ) เลขานุการสภาเทศบาล

(นายสุพล เรืองฤทธิ์)

### รายงาน

**การประชุมสภาเทศบาลตำบลป่าโมก**

**สมัยสามัญ สมัยที่ 4**

**ประจำปี 2563**

**วันจันทร์ที่ 30 พฤศจิกายน ๒๕๖3**

**ณ ห้องประชุมสภาเทศบาลตำบลป่าโมก**